Le Havre

**Le Havre** je mesto na severozápade Francúzska v regióne Normandia a hlavné mesto  departementu Seine-Maritime. Leží na pravom brehu ústia Seiny, je známy hlavne druhým najväčším prístavom vo Francúzsku (po Marseille). Le Havre má tiež letisko. 
Obyvatelia sa nazývajú vo francúzštine Havrais.

## Dejiny
thumb|left|Le Havre – Opátstvo Graville
V roku 1516 sa začalo s výstavbou prístavu, ktorý mal nahradiť dovtedajší, už nevyhovujúci prístav Harfleur. Mesto založil kráľ František I. Na jeho počesť sa spočiatku volalo Franciscopolis alebo Ville Francoise. Až neskôr sa zaužíval názov Le Havre de Grace, ktorý sa zmenil na dnešný Le Havre. V roku 1562 bolo mesto po zrade vydané Angličanom, ale o 9 mesiacov neskôr ho znovu dobyli Francúzi. Richelieu a Vauban premenili pôvodný obchodný prístav na vojenský. V 17. storočí bol Le Havre dôležitým obchodným strediskom Východoindickej, Senegalskej a Guinejskej spoločnosti. Význam Le Havru sa ešte zvýšil (Morský prístav Paríža) v období reštaurácie, keď prestal byť vojenským prístavom.

V období prvej svetovej vojny 1914 – 1918 bol Le Havre sídlom belgickej vlády. Počas druhej svetovej vojny bolo mesto z veľkej časti zničené. Po vojne v rokoch 1947 – 1956 mesto znovu vybudovali na základe plánu, ktorého autorom bola projektová kancelária známeho architekta Auguste Perreta. Radnica a kostol Sv. Jozefa boli postavené podľa jeho vlastných projektov. 

## Obyvateľstvo
Počtom obyvateľov je Le Havre so 190 000 obyvateľmi (aglomerácia: 296 000) najväčším mestom Normandie, rozlohou () druhé po Rouen.

## Ekonomika
V uplynulých desaťročiach došlo k reštrukturalizácií priemyslu, čo dosť kruto postihlo obyvateľstvo. V roku 1971 malo mesto 210 000 obyvateľov a teraz po reštrukturalizácií má 190 000.
thumb|left|Prístav
* **Námorný prístav**
:Po Marseille je Le Havre druhým najväčším moderným námorným prístavom Francúzska a najvýznamnejším pri Atlantickom oceáne. S jeho budovaním sa začalo v r. 1516.
* **Petrochémia**
:Hlavným odvetvím je spracovanie ropy a ropná chémia.
* **Lode**
:Na predmestiach je skoncentrovaná výroba lodí a rozvinutý strojársky priemysel.
* **Potravinársky priemysel**
:Prístav je tiež základňou pomerne rozsiahleho rybolovu, na čo naväzuje spracovanie rýb. Ďalej sú to lisovne oleja, pražiarne kávy, lupárne ryže atď.

## Kultúra
Mesto je sídlom oceánografického inštitútu, niekoľkých vedeckovýskumných ústavov, má múzeum stredovekého sochárstva, múzeum starého Le Havru a múzeum s umeleckými dielami zo 16. až 20. storočia. V júli 2005 sa dostalo mesto na zoznam kultúrneho dedičstva UNESCO.

## Vzdelanie
* École de management de Normandie

## Osobnosti mesta
* Madeleine de Scudéry (* 1607 – † 1701), spisovateľka a preciózka
* Jacques-Henri Bernardin de Saint-Pierre (* 1737 – † 1814), spisovateľ
* Eugène Boudin (* 1824 – † 1898), maliar
* Claude Monet (* 1840 – † 1926), maliar
* Louis Bachelier (* 1870 – † 1946), zakladateľ finančnej matematiky 
* Raoul Dufy (* 1877 – † 1953), maliar
* René Coty (* [1882] – † 1962), politik a 17. prezident Francúzska
* Arthur Honegger (* 1892 – † 1955), skladateľ, dirigent
* Georges Limbour (* 1900 – † 1970), surrealistický spisovateľ a umelecký kritik
* Jean Dubuffet (* 1901 – † 1985), maliar, sochár, filozof
* Raymond Queneau (* 1903 – † 1976), spisovateľ
* Michel Quoist (* 1918 – † 1997), kňaz, teológ a spisovateľ

## Partnerské mestá
*  Aydın, Turecko
*  Bergen, Nórsko
*  Dalianí, Čína
*  Petrohrad, Rusko
*  Pointe Noire, Kongo (Brazzaville)
*  Southampton, Spojené kráľovstvo
*  Tampa, USA

center|thumb|upright=2|Le Havre – panoráma

## Iné projekty

## Externé odkazy

* Oficiálna stránka mesta 


Kategória:Mestá v Normandii
Kategória:Obce v departemente Seine-Maritime
Kategória:Prístavné mestá vo Francúzsku